cyanic-selkie/wikianc huggingface dataset:
กลุ่มป่าดงพญาเย็น-เขาใหญ่
ป่าดงพญาไฟ
แหล่งมรดกโลกผืนนี้ตั้งอยู่บริเวณทิวเขาพนมดงรัก ซึ่งแต่ก่อนเป็นป่าดงดิบที่ทึบหนา มีสัตว์มากมาย เช่น เสือ กระทิง ช้าง ชุกชุมไปด้วยไข้มาลาเรีย ไม่มีถนนหนทางตัดฝ่าผืนป่าดังเช่นในปัจจุบัน การเดินทางจากกรุงเทพไปภาคอีสานจึงยากลำบาก หลายคนต้องเสียชีวิตด้วยไข้ป่าหรือสัตว์ป่า จนไม่ค่อยจะมีใครกล้าเข้ามาในดินแดนนี้ ผู้คนจึงตั้งชื่อให้ผืนป่าแห่งนี้ว่า ป่าดงพญาไฟ
ป่าดงพญาเย็น
คำว่าป่าดงพญาเย็นนั้น ได้ถูกกล่าวขึ้นเป็นครั้งแรกในรัชกาลพระบาทสมเด็จพระจอมเกล้าเจ้าอยู่หัว โดยพระบาทสมเด็จพระปิ่นเกล้าเจ้าอยู่หัว จากหลักฐานจากบทพระนิพนธ์ของสมเด็จกรมพระยาดำรงราชานุภาพ เรื่อง เที่ยวตามทางรถไฟ ได้ทรงเล่าถึงป่าดงพญาไฟไว้ว่า
"ดงพญาไฟนี้ เป็นช่องสำหรับข้ามไปมา ระหว่างเมืองสระบุรีกับมณฑลนครราชสีมาแต่โบราณ ไปได้แต่โดยเดินเท้า จะใช้ล้อเกวียนหาได้ไม่ ด้วยทางต้องเดินตามสันเขาบ้าง ตามไหล่เขาบ้าง คนเดินตามปกตินั้นตั้งแต่ตำบลแก่งคอย ต้องค้างคืนในป่านี้ถึง 2 คืน ถึงจะพ้น"
"สมเด็จพระปิ่นเกล้าเจ้าอยู่หัว ทรงเคยพระราชดำริไว้ว่า ไม่ควรเรียกดงพญาไฟเพราะให้คนครั่นคร้าม จึงทรงกราบทูลพระบาทสมเด็จพระจอมเกล้าเจ้าอยู่หัว ขอให้เปลี่ยนชื่อจาก ดงพญาไฟ เป็น ดงพญาเย็น แต่หลายคนยังคงเรียกว่า ป่าดงพญาไฟอยู่ดั้งเดิม"
ภายหลังเมื่อมีการสร้างทางรถไฟและถนนมิตรภาพจากภาคกลางไปสู่ภาคอีสาน ผู้คนเริ่มที่จะอพยพเข้าไปแล้วถากถางป่าทำไร่ทำนา โดยเฉพาะบริเวณอำเภอปากช่อง จังหวัดนครราชสีมา
เขาใหญ่และอุทยานแห่งชาติแห่งแรกของไทย
ภายหลังชาวบ้านจากบ้านท่าชัยและบ้านท่าด่าน จังหวัดนครนายก ได้อพยพมาบุกเบิกพื้นที่ทำกันบริเวณริมหนองขิง กลางผืนป่าเขาใหญ่ อันเป็นทำเลที่ดีอุดมสมบูรณ์ ถากถางเพื่อทำไร่พริกและนาข้าว เมื่อเห็นว่าสถานที่ดีจึงมีการอพยพเข้ามาถากถางมากขึ้นจนกลายมาเป็นชุมชนกลางป่าที่มีราว 40 หลังคาเรือน กระทั่งพื้นที่ราว 18,750 ไร่ หรือราว 30 ตารางกิโลเมตรได้ถูกถากถางไป
ด้วยเหตุที่ว่าตำบลเขาใหญ่นี้อยู่กลางใจป่า ไม่มีถนนที่สามารถเข้าไปได้อย่างสะดวก จึงทำให้ชุมชนกลายเป็นแหล่งซ่อนสุมของเหล่าโจรผู้ร้าย ดังนั้นเมื่อปี พ.ศ. 2475 ทางจังหวัดนครนายกจึงได้ส่งคนนามว่า ปลัดจ่าง มาปราบกวาดล้างโจรบนเขาใหญ่ และก็สามารถปราบได้โดยใช้เวลานับเดือน แต่ตัวปลัดนั้นก็ต้องมาเสียชีวิตด้วยไข้ป่า ผู้คนจึงเชิดชูด้วยความกล้าหาญของท่าน โดยการสร้างศาลเจ้าพ่อเขาใหญ่ขึ้นเป็นศาลที่ให้ผู้คนกราบไหว้มาจนถึงปัจจุบัน
เมื่อปราบปรามโจรเสร็จ ทางจังหวัดนครนายกเห็นว่าหากปล่อยให้มีการตั้งตำบลเหมือนเดิม นานเข้าก็จะกลายเป็นชุมโจรอีก จึงมีคำสั่งให้อพยพชาวบ้านกว่า 1,000 คนลงมายังพื้นราบและสั่งให้ยกเลิกตำบลเขาใหญ่ ปล่อยให้กลายเป็นทุ่งหญ้ารกร้างและป่าดังปัจจุบัน
มรดกโลก
แหล่งมรดกโลกเขาใหญ่ ดงพญาเย็นนั้น เป็นผืนป่าที่มีความหลากหลายทางชีวภาพสูง โดยมีสภาพป่าแบบต่าง ๆ ตั้งแต่ ป่าดงดิบ ป่าดิบชื้น ป่าดิบแล้ง ป่าเต็งรัง ป่าเบญจพรรณ และทุ่งหญ้า
พื้นที่ตรงผืนป่าอุทยานแห่งชาติเขาใหญ่นั้นเคยได้รับการเสนอชื่อขึ้นไปครั้งหนึ่งแล้วเมื่อปี พ.ศ. 2533 แล้ว ซึ่งในขณะนั้นได้เสนอแหล่งธรรมชาติอีก 3 แหล่งสู่ที่ประชุมยูเนสโกเพื่อพิจารณา คือ อุทยานแห่งชาติเขาใหญ่ เขตรักษาพันธุ์สัตวป่าทุ่งใหญ่-ห้วยขาแข้ง และอุทยานแห่งชาติตะรุเตา และปรากฏว่าเขตรักษาพันธุ์สัตวป่าทุ่งใหญ่-ห้วยขาแข้งได้รับลงทะเบียนเป็นมรดกโลกเพียงแห่งเดียว ด้วยเหตุที่ว่าอุทยานแห่งชาติที่เหลือทั้ง 2 แห่งนั้นเล็กเกินไป และยังมีนโยบายที่ไม่แน่นอนและไม่เพียงพอ
อุทยานแห่งชาติเขาใหญ่เป็นแหล่งที่มีชนิดพันธุ์ของพืช และสัตว์ที่ไม่สามารถพบได้ที่อื่นเป็นจำนวนมาก โดยในจำนวนพืชราว 15,000 ชนิดที่พบในประเทศไทย สามารถพบในแหล่งมรดกโลกนี้ถึง 2,500 ชนิด มีพืชเฉพาะผืนป่านี้ถึง 16 ชนิด มีสัตว์ป่ากว่า 800 ชนิด สัตว์เลี้ยงลูกด้วยนม 112 ชนิด สัตว์เลื้อยคลาน สัตว์ครึ่งบกครึ่งน้ำกว่า 209 ชนิด นกกว่า 392 ชนิด และนกเงือก 4 ชนิด ใน 13 ชนิดที่พบในประเทศไทย
ข้อกำหนดและหลักเกณฑ์ในการพิจารณาให้เป็นมรดกโลก
อุทยานแห่งชาติเขาใหญ่ ปางสีดา ทับลาน ตาพระยา และเขตรักษาพันธุ์สัตว์ป่าดงใหญ่ ได้ลงทะเบียนเป็นมรดกโลกภายใต้ชื่อ "กลุ่มป่าดงพญาเย็น-เขาใหญ่ (Dong Phayayen-Khao Yai Forest Complex)" ในการประชุมคณะกรรมการมรดกโลกสมัยสามัญครั้งที่ 29 เมื่อปี พ.ศ. 2548 ที่เมืองเดอร์บัน ประเทศแอฟริกาใต้ โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
ข้อที่ควรจะปรับปรุง
ยูเนสโกได้เสนอข้อเสนอแนะตามมาอีก 7 ข้อ หลังจากได้ลงทะเบียนเป็นมรดกโลก ได้แก่
ปัญหาทางหลวงแผ่นดินหมายเลข 304
จากกรณีที่กรมทางหลวง กระทรวงคมนาคม มีโครงการที่จะขยายทางหลวงแผ่นดินหมายเลข 304 ถนนที่ผ่าอุทยานแห่งชาติเขาใหญ่ และอุทยานแห่งชาติทับลาน จาก 2 ช่องทางจราจร เป็น 4 ช่องทางจราจร โดยได้ไถพื้นที่ป่าไปแล้วกว่า 4 กิโลเมตร ทางด้านกรมอุทยานแห่งชาติสัตว์ป่าและพันธุ์พืชซึ่งมีหน้าที่ดูแลผืนป่ามรดกโลกดงพญาเย็น-เขาใหญ่ กล่าวถึงโครงการก่อสร้างทางหลวงหมายเลข 304 ว่า เป็นแผนเมกะโปรเจกต์ของกระทรวงคมนาคมที่นำเสนอต่อคณะกรรมการสิ่งแวดล้อมแห่งชาติ ที่มีนายพินิจ จารุสมบัติ รองนายกรัฐมนตรีสมัยนั้นเป็นประธาน เมื่อวันที่ 10 ตุลาคม พ.ศ. 2548
กรมอุทยานยังมีความเห็นอีกว่า ทางหลวงหมายเลข 304 ที่ผ่านระหว่างอุทยานแห่งชาติทับลานและเขาใหญ่ โดยเฉพาะกิโลเมตรที่ 27–29 และกิโลเมตรที่ 42–48 มีความเหมาะสมที่จะทำให้ป่าเชื่อมต่อกันได้ และควรสร้างเป็นสะพานยกสูงสำหรับให้รถวิ่งด้านบน ส่วนด้านล่างก็ปลูกป่า ทำแนวรั้วถนนเพื่อให้สัตว์อพยพเคลื่อนย้ายหากันได้ อีกทั้งเรื่องนี้ยังเป็นไปตามแผนงานที่รัฐบาลไทยต้องนำเสนอความคืบหน้าให้คณะกรรมการมรดกโลก (ยูเนสโก) ใน พ.ศ. 2550 หลังการเป็นมรดกโลกด้วย
ทางป่าดงพญาเย็น-เขาใหญ่ยังได้รับงบสนับสนุนจากธนาคารพัฒนาเอเชีย จำนวน 60 ล้านบาท สำหรับจัดทำแนวเชื่อมต่อความหลากหลายทางชีวภาพ และเชื่อมผืนป่าอุทยานแห่งชาติแก่งกระจาน-ตะวันตก ทิวเขาตะนาวศรี เพื่อศึกษาการเดินทางของสัตว์ที่เดินทางข้ามระหว่างป่าไทยกับป่าพม่าด้วย
กรมอุทยานยังได้ทำหนังสือมาที่กรมทางหลวงเพื่อให้ทำเป็นสะพานยกสูง เพื่อแบ่งพื้นที่ข้างบนให้รถผ่าน ด้านล่างให้เป็นทางสัตว์ผ่าน แต่เนื่องจากต้องใช้งบประมาณเป็นจำนวนมาก แต่กรมทางหลวงมีงบประมาณน้อย และจำเป็นขยายถนน 4 เลน ซึ่งรวมแล้วมีความกว้างเพียง 17-18 เมตร เพื่อรองรับการขยายตัวทางเศรษฐกิจ ที่มีรถบรรทุกหนักวิ่งผ่านกว่า 5,000 คันต่อวัน และลดปัญหาอุบัติเหตุเนื่องจากเกาะกลางเป็นการทำชั่วคราวเท่านั้น ทั้งนี้ ต้องรอคณะกรรมการมรดกโลกยูเนสโกทำการศึกษาความเป็นไปได้ที่เชื่อมผืนป่าบนถนน 304 เพื่อพิจารณากันอีกครั้งหนึ่ง
เมื่อวันที่ 24 กรกฎาคม พ.ศ. 2557 นายเกษมสันต์ จิณณวาโส เลขาธิการสำนักงานนโยบายและแผนทรัพยากรธรรมชาติและสิ่งแวดล้อม (สผ.) เลขานุการคณะกรรมการสิ่งแวดล้อมแห่งชาติ เปิดเผยว่า คณะรักษาความสงบแห่งชาติ (คสช.) ได้พิจารณาเห็นชอบโครงการขยายเชื่อมผืนป่ามรดกโลก ถนนสาย 304 (กบินทร์บุรี-ปักธงชัย) ช่วงกิโลเมตรที่ 42–47 ซึ่งตัดผ่านป่าอุทยานแห่งชาติเขาใหญ่และอุทยานแห่งชาติทับลาน โดยกรมทางหลวงเตรียมขยายเส้นทางจาก 2 ช่องจราจร เป็น 4 ช่องจราจร แต่ต้องออกแบบอุโมงค์ให้รถลอดใต้อุโมงค์เพื่อให้สัตว์ป่าสามารถข้ามไปมาระหว่างป่าได้ โดยกรมทางหลวงเตรียมขออนุมัติงบประมาณปี 2558 จำนวน 2,900 ล้านบาท เพื่อเตรียมการก่อสร้างและทำรายงานผลกระทบทางด้านสิ่งแวดล้อมต่อไป
ปัญหาเรื่องเขื่อน
ด้านอธิบดีกรมอุทยานแห่งชาติฯ นายเฉลิมศักดิ์ วานิชสมบัติ กล่าวว่า จะสอบถามไปยังกรมชลประทานว่า ยังมีโครงการนี้อยู่หรือไม่ ยอมรับว่าคงไม่สามารถสั่งระงับโครงการได้ หากกรมชลประทานจะเดินหน้าศึกษาความเหมาะสมก็ถือว่าทำได้ ส่วนจะก่อสร้างได้หรือไม่นั้นเป็นอีกเรื่องหนึ่ง
นายหาญณรงค์ เยาวเลิศ สมาชิกสภาที่ปรึกษาเศรษฐกิจและสังคมแห่งชาติ (สป.) กล่าวว่า โครงการสร้างอ่างเก็บน้ำบริเวณพื้นที่ป่า ห้วยโสมง ใสน้อย และใสใหญ่ เป็นเพียง 3 ใน 12 โครงการ ที่กรมชลประทานเคยได้รับอนุมัติตั้งแต่ปี พ.ศ. 2532 ก่อนที่จะมีกฎหมายสิ่งแวดล้อม ปี พ.ศ. 2535 ที่ระบุให้ต้องทำรายงานการวิเคราะห์ผลกระทบสิ่งแวดล้อม (อีไอเอ) โครงการนี้ถูกนำมาปัดฝุ่นเป็นโครงการแก้ไขปัญหาน้ำภาคตะวันออก และคณะรัฐมนตรีมีมติเมื่อวันที่ 2 สิงหาคม พ.ศ. 2548 หลังจากดงพญาเย็น-เขาใหญ่ ได้รับขึ้นทะเบียนเป็นแหล่งมรดกโลก ในวันที่ 14 กรกฎาคมปีเดียวกัน และล่าสุด กรมชลประทานได้ให้ทีมอาจารย์จากสถาบันวิจัยสภาวะแวดล้อม ศึกษาทางด้านวิศวกรรม
การฟื้นฟูป่า
เมื่อวันที่ 18 กรกฎาคม พ.ศ. 2550 กระทรวงทรัพยากรธรรมชาติและสิ่งแวดล้อม มูลนิธิพิทักษ์อุทยานแห่งชาติเขาใหญ่ โครงการสิ่งแวดล้อมแห่งสหประชาชาติภูมิภาคเอเชียและแปซิฟิก และทางเทสโก้โลตัส ได้ร่วมลงนามการดำเนินโครงการ ๙ ล้านกล้า ๘๐ พรรษามหามงคล โดยมีเป้าหมายที่จะปลูกป่าให้ครบ 90 ล้านต้น บนเนื้อที่ 25,000 ไร่ ภายในเวลา 5 ปี ตั้งแต่ปี 2550 ถึง 2555 โดยจะดำเนินการปลูกในเขตพื้นที่ของป่าดงพญาเย็น บริเวณ 5 จังหวัด
สะพานสูง (แก้ความกำกวม)
สะพานสูง อาจหมายถึง
กรมการขนส่งทหารเรือ
กรมการขนส่งทหารเรือ (Naval Transportation Department; อักษรย่อ: ขส.ทร.) เป็นหน่วยงานราชการของกองทัพเรือไทย ที่ดำเนินการเกี่ยวกับการขนส่ง ซึ่งมีเจ้ากรมการขนส่งทหารเรือคนปัจจุบันคือพลเรือตรี สมบัติ จูถนอม​ รองเจ้ากรมได้แก่ นาวาเอก สามารถ โปษะกฤษณะ​
นอกจากนี้ กรมการขนส่งทหารเรือ ได้เป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ
กรมการขนส่งทหารเรือ เป็นหน่วยงานที่มีประวัติอันยาวนาน โดยถือกำเนิดเมื่อวันที่ 3 มีนาคม พ.ศ. 2446 ภายใต้ชื่อ "กองพาหนะ" ที่ขึ้นตรงต่อกรมบัญชาการทหารขึ้นบก ในสมัยที่กองทัพเรือไทยเป็นกรมทหารเรือ โดยมีหลวงพลพิฆาฎ (แว ไวณุนาวิน) เป็นผู้บังคับกองพาหนะคนแรก
กองพาหนะในสมัยแรกได้แบ่งส่วนราชการออกเป็น "กองรักษาเรือ" และ "กองทหาร" โดยมีหน้าที่ในการรักษาเรือ จัดกำลังพลประจำเรือ กระทั่งเปลี่ยนมาเป็นกรมการขนส่งทหารเรือตั้งแต่ปี พ.ศ. 2528 จนถึงปัจจุบัน
เมื่อครั้งที่มีการประชุมเอเปค 2003 กรมการขนส่งทหารเรือได้มีบทบาทในการจัดกระบวนพยุหยาตราชลมารค, การจัดพลขับรถสามล้อไฟฟ้าเข้ารับผู้นำเขตเศรษฐกิจเพื่อชมกระบวนเรือ, การแสดงเห่เรือประกอบการพายในเรือพระที่นั่งจำลอง
ความไม่สงบในชายแดนภาคใต้
กรมการขนส่งทหารเรือ เป็นหนึ่งในหน่วยที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ซึ่งในเดือนพฤษภาคม พ.ศ. 2556 ได้เกิดเหตุลอบวางระเบิดรถบัสของกรมการขนส่งทหารเรือ บนทางหลวงแผ่นดินหมายเลข 42 ที่อำเภอยะหริ่ง จังหวัดปัตตานี ส่งผลให้เจ้าหน้าที่ทหารซึ่งเป็นพลขับเสียชีวิตในการปฏิบัติหน้าที่ 1 นาย รวมถึงมีผู้ได้รับบาดเจ็บอีก 7 ราย ซึ่งเป็นคณะทหารเรือและกลุ่มแม่บ้าน ที่เดินทางกลับจากการเยี่ยมกำลังพลบาดเจ็บในอำเภอหาดใหญ่
การฝึก
กรมการขนส่งทหารเรือประกอบด้วย พลขับ, นายท้าย และช่างเครื่องยนต์ ที่ผ่านการฝึกจนเชี่ยวชาญได้มาตรฐาน และกรมการขนส่งทหารเรือ ยังเป็นแหล่งผลิตฝีพายกระบวนพยุหยาตราชลมารคเพียงแห่งเดียวในประเทศไทย
รวมถึงมีการฝึกยุทธวิธีทางน้ำในแม่น้ำเจ้าพระยา, การฝึกกู้ภัย และการขนส่งทางยุทธวิธีสนับสนุนลำเลียงเรือจากทะเลฝั่งอ่าวไทยสู่ฝั่งอันดามัน
กิจกรรมเพื่อสังคม
ในวันคล้ายวันสถาปนา กรมการขนส่งทหารเรือมีกิจกรรมบำเพ็ญสาธารณประโยชน์และการบริจาคโลหิต ส่วนในปี พ.ศ. 2558 รองเจ้ากรมการขนส่งทหารเรือ ได้ให้การต้อนรับคณะเยาวชนและครูพี่เลี้ยงจาก 5 จังหวัดชายแดนภาคใต้ เพื่อเยี่ยมชมการเห่เรือและทัศนศึกษาขบวนเรือ ในโครงการสานใจไทย สู่ใจใต้ ที่กองเรือเล็ก กรมการขนส่งทหารเรือ
และในปี พ.ศ. 2559 กรมการขนส่งทหารเรือได้นำชุมชน เข้าร่วมกิจกรรมงดเหล้าตลอดช่วงเข้าพรรษา รวมถึงในปีเดียวกัน กรมการขนส่งทหารเรือได้อำนวยความสะดวกให้แก่ประชาชน ในการถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยจัดให้มีรถโดยสารปรับอากาศขนาดใหญ่ ตลอดจนเรือด่วนและเรือข้ามฟากให้บริการ
นอกจากนี้ กรมการขนส่งทหารเรือได้ให้บริการตรวจสภาพรถยนต์โดยไม่เสียค่าใช้จ่าย ในช่วงเทศกาลสงกรานต์ พ.ศ. 2560 และช่วงเทศกาลปีใหม่ พ.ศ. 2561
รักหวานอมเปรี้ยว
รักหวานอมเปรี้ยว เป็นภาพยนตร์โรแมนติกของเกาหลีใต้ปี พ.ศ. 2564 อิงจากนวนิยาย Initiation Love ของคุรุมิ อินุย และกำกับโดย อี กเย-บย็อก ของ KT Hitel ภาพยนตร์ที่นำแสดงโดย ชัง กี-ยง, แช ซู-บิน และคริสตัล ช็อง เป็นเรื่องราวของคู่รักที่รักแรกพบซึ่งแยกทางกันเนื่องจากการทำงาน ฉายรอบปฐมทัศน์บนเน็ตฟลิกซ์เมื่อวันที่ 4 มิถุนายน พ.ศ. 2564 และสามารถสตรีมได้ทั่วโลก
ถนนมิตรภาพ
ถนนมิตรภาพ ซึ่งเป็นชื่อเรียกของ ทางหลวงแผ่นดินหมายเลข 2 หรือ ทางหลวงสายสระบุรี–สะพานมิตรภาพจังหวัดหนองคาย (เขตแดนไทย/ลาว)  เป็นหนึ่งในทางหลวงสายประธานทั้งสี่ของประเทศไทย โดยสายทางเริ่มต้นที่จังหวัดสระบุรี มุ่งเข้าสู่ภาคตะวันออกเฉียงเหนือของประเทศไทย และสิ้นสุดที่จังหวัดหนองคาย มีระยะทางทั้งสิ้น 509 กิโลเมตร และเป็นส่วนหนึ่งของทางหลวงเอเชียสาย 12
ประวัติ
คณะรัฐมนตรีอนุมัติให้ตั้งชื่อถนนช่วงสระบุรี–ปากช่อง–นครราชสีมาว่า "ถนนสุดบรรทัด" และในช่วงนครราชสีมา–ขอนแก่น–อุดรธานี–หนองคายได้รับการตั้งชื่อถนนว่า "ถนนเจนจบทิศ" เมื่อวันที่ 10 ธันวาคม พ.ศ. 2493 ก่อนที่จะได้รับการสนันสนุนการก่อสร้างจากสหรัฐ ซึ่งเริ่มสร้างในปี พ.ศ. 2498 จากสระบุรีจนถึงนครราชสีมา ระยะทางประมาณ 148 กิโลเมตร ในสมัยจอมพล ป. พิบูลสงครามเป็นนายกรัฐมนตรี เพื่อแสดงถึงมิตรภาพของประเทศไทยกับสหรัฐในการก่อสร้างถนนร่วมกัน จึงขนานนามถนนสายนี้เป็น ถนนมิตรภาพ เมื่อวันที่ 20 กุมภาพันธ์ พ.ศ. 2500 โดยมีพิธีมอบถนนให้ประเทศไทย ในวันที่ 10 กรกฎาคม พ.ศ. 2501
ต่อมาได้สร้างช่วงต่อจากนครราชสีมาจนถึงหนองคายในปี พ.ศ. 2504 ระยะทาง 360 กิโลเมตร สายนี้รัฐบาลไทยได้รับความช่วยเหลือจากองค์การบริหารวิเทศกิจแห่งสหรัฐ (USOM) พร้อมทั้งได้จ้างผู้เชี่ยวชาญชาวอเมริกันมาช่วยให้คำแนะนำด้วย ส่วนการออกแบบและการก่อสร้างอยู่ภายใต้การควบคุมของกรมทางหลวง ส่วนใหญ่สร้างทับแนวถนนที่มีอยู่เดิม ยกเว้นช่วงนครราชสีมา–บ้านไผ่ ที่แนวถนนเดิมคดเคี้ยวและอยู่ในสภาพชำรุด จึงสร้างแนวถนนขึ้นใหม่ เพราะย่นระยะทางลงกว่า 30 กิโลเมตร (ปัจจุบันเป็นทางหลวงแผ่นดินหมายเลข 207 และ 2440) สายนี้เริ่มเปิดใช้เมื่อ 28 มกราคม พ.ศ. 2508 ในการประกอบพิธีเปิด จอมพลถนอม กิตติขจร นายกรัฐมนตรี กล่าวว่า
การก่อสร้างถนนมิตรภาพก่อให้เกิดความเปลี่ยนแปลงขึ้นแก่ความเจริญก้าวหน้าในทางเศรษฐกิจและสังคมในภาคตะวันออกเฉียงเหนือ นอกจากนี้ ยังพัฒนาความเจริญก้าวหน้าให้แก่ประเทศลาวอีกด้วย
แต่เดิมกรมทางหลวงได้กำหนดหมายเลขทางหลวงสำหรับถนนมิตรภาพไว้เป็นหมายเลข 21 ซึ่งต่อมาได้เปลี่ยนเป็นทางหลวงแผ่นดินหมายเลข 2 ในภายหลัง และได้กำหนดให้ทางหลวงสายสามแยกพุแค–หล่มสักเป็นทางหลวงหมายเลข 21 แทน
เดิมทีถนนมิตรภาพเป็นถนนแบบ 2 ช่องทางจราจรเท่านั้น แต่ปัจจุบันเป็นถนนแบบ 4-10 ช่องทางจราจร โดยเริ่มมีการขยายถนนเป็นถนนแบบ 4 ช่องทางจราจรเมื่อสมัยรัฐบาลพลเอกชาติชาย ชุณหะวัณ โดยในช่วงตั้งแต่ทางแยกต่างระดับมิตรภาพ-ทางรถไฟสายตะวันออก ทางแยกต่างระดับตาลเดี่ยว-ทับกวาง หน้าโรงงานปูนซีเมนต์นครหลวงบางช่วง ทางแยกต่างระดับสีคิ้ว-ตัวเมืองนครราชสีมา ในเมืองนครราชสีมาบางช่วง และในเขตเทศบาลนครขอนแก่นบางช่วงเป็นถนนขนาด 10 ช่องจราจร
รายละเอียดของเส้นทาง
ถนนมิตรภาพเป็นถนนสายหลักที่สามารถเดินทางไปสู่ภาคตะวันออกเฉียงเหนือ เป็นทางหลวงสายประธานสายเดียวที่ไม่ได้มีจุดเริ่มต้นในกรุงเทพมหานครและปริมณฑล ซึ่งแยกมาจากถนนพหลโยธินกิโลเมตรที่ 106+615 (กิโลเมตรที่ 107+350 เดิม) ที่ทางแยกต่างระดับมิตรภาพ ตำบลปากเพรียว อำเภอเมืองสระบุรี จังหวัดสระบุรี มุ่งหน้าไปทางทิศตะวันออกเฉียงเหนือ ผ่านอำเภอแก่งคอย อำเภอมวกเหล็ก เข้าสู่จังหวัดนครราชสีมา ผ่านอำเภอปากช่อง อำเภอสีคิ้ว อำเภอสูงเนิน อำเภอเมืองนครราชสีมา ผ่านตัวเมืองนครราชสีมา จากนั้นเส้นทางออกจากเมืองขึ้นไปทางทิศเหนือ ผ่านอำเภอเฉลิมพระเกียรติ อำเภอโนนสูง อำเภอคง อำเภอโนนแดง อำเภอบัวใหญ่ อำเภอสีดา และอำเภอบัวลาย
เมื่อเข้าสู่จังหวัดขอนแก่น เส้นทางจะผ่านอำเภอพล อำเภอโนนศิลา อำเภอบ้านไผ่ อำเภอบ้านแฮด อำเภอเมืองขอนแก่น เข้าเขตเทศบาลนครขอนแก่น ผ่านอุโมงค์แยกขอนแก่น อำเภอน้ำพอง และอำเภอเขาสวนกวาง
เข้าสู่จังหวัดอุดรธานี ผ่านอำเภอโนนสะอาด อำเภอกุมภวาปี อำเภอเมืองอุดรธานี โดยชื่อถนนช่วงที่ผ่านเทศบาลนครอุดรธานีมีชื่อว่า "ถนนทหาร" (ช่วงแยกบ้านจั่น–วงเวียนห้าแยกน้ำพุ) และ "ถนนอุดรดุษฎี" (วงเวียนห้าแยกน้ำพุ–แยกเก่าน้อย) จากนั้นออกจากตัวเมือง และผ่านอำเภอเพ็ญเป็นอำเภอสุดท้ายของจังหวัด
ต่อมาเส้นทางได้เข้าสู่จังหวัดหนองคายเป็นจังหวัดสุดท้าย ผ่านอำเภอสระใคร แล้วสิ้นสุดที่อำเภอเมืองหนองคาย เมื่อใกล้ถึงเทศบาลเมืองหนองคาย ทางหลวงแผ่นดินหมายเลข 2 จะแยกไปเป็นทางโททางด้านซ้าย ซึ่งเป็นถนนเลี่ยงเมืองที่ก่อสร้างขึ้นมาใหม่ ในชื่อถนนเฉลิมพระเกียรติ โดยไปสิ้นสุดที่สะพานมิตรภาพไทย-ลาว ในตำบลมีชัย ส่วนสายเข้าเมืองที่เป็นทางเอก ปัจจุบันเป็นทางหลวงแผ่นดินหมายเลข 233 จะไปสิ้นสุดที่ทางหลวงแผ่นดินหมายเลข 212 หน้าศาลากลางจังหวัดหนองคาย (หลังเก่า) ระยะทาง 7 กิโลเมตร
หลักกิโลเมตรของถนนมิตรภาพ ปัจจุบันเริ่มต้นกิโลเมตรที่ 0 ที่จังหวัดสระบุรี ซึ่งเดิมจะนับกิโลเมตรที่ 0 จากกรุงเทพมหานครตามหลักกิโลเมตรของถนนพหลโยธิน ถนนมิตรภาพตลอดสาย มีระยะทางทั้งสิ้น 509 กิโลเมตร แต่ถ้าหากนับเลขหลักกิโลเมตรตามถนนพหลโยธินจากกรุงเทพมหานครขึ้นมา จะมีระยะทางรวมทั้งสิ้น 615 กิโลเมตร ปัจจุบันถนนมิตรภาพตลอดสาย (รวมทั้งส่วนที่ไปสะพานมิตรภาพไทย-ลาวด้วย) ถูกกำหนดให้เป็นทางหลวงเอเชียสาย 12
ถนนสุดบรรทัด (ในเทศบาลเมืองสระบุรี)
ในเทศบาลเมืองสระบุรี มีถนนสายหนึ่งคือ ถนนสุดบรรทัด เป็นถนนเส้นตรงตลอดทั้งสาย เริ่มจากบริเวณถนนพหลโยธิน เชิงหอนาฬิกาเมืองสระบุรี ในเทศบาลเมืองสระบุรี ขนานไปกับถนนมิตรภาพ ด้านทางทิศเหนือ แล้วไปบรรจบกับถนนมิตรภาพ บริเวณตำบลปากเพรียว อำเภอเมือง จังหวัดสระบุรี
เดิมเป็นถนนสุดบรรทัด ซึ่งเป็นถนนมิตรภาพเก่าแก่ก่อนที่จะสร้างถึงนครราชสีมา แต่เนื่องจากถนนสายนี้ตัดเข้าใจกลางเมืองสระบุรี ทำให้กรมทางหลวงที่สร้างถนนมิตรภาพในสมัยนั้นต้องตัดโค้งไปทางทิศใต้ เพื่อหลีกเลี่ยงการจราจรแออัด ถือเป็นถนนเลี่ยงเมืองสระบุรีสายแรกก่อนที่จะสร้างทางหลวงแผ่นดินหมายเลข 362 มีจุดเริ่มต้นจากบริเวณทางแยกต่างระดับมิตรภาพ ของถนนพหลโยธิน แล้วอ้อมขนานไปกับถนนสุดบรรทัดเดิมทางทิศใต้ แล้วไปบรรจบกับถนนสุดบรรทัดสายเดิม ถ้าเป็นโค้งไปทางขวามือก็จะเป็นแนวถนนสุดบรรทัดซึ่งเป็นถนนมิตรภาพสายปัจจุบัน ต่อมาเมื่อสร้างถนนมิตรภาพเสร็จและเปิดใช้งานเมื่อปี พ.ศ. 2501 แล้วนั้น ทำให้ถนนสายดังกล่าวกลายมาเป็นถนนมิตรภาพสายปัจจุบันนั่นเอง
ทางหลวงแผ่นดินหมายเลข 3188
ทางหลวงแผ่นดินหมายเลข 3188 สายท่าเยี่ยม - บ้านเหนือ เป็นถนนที่แยกออกมาจากถนนมิตรภาพ เข้าไปยังตัวอำเภอแก่งคอย เป็นแนวเส้นทางของถนนสุดบรรทัดสายเดิม เริ่มต้นบริเวณถนนมิตรภาพหลักกิโลเมตรที่ 7+190 เข้าไปยังอำเภอแก่งคอย และมีทางหลวงแผ่นดินหมายเลข 3224 (บ้านป่า - แสลงพัน) แยกออกไปทางซ้าย ก่อนที่จะกลับมาบรรจบที่ถนนมิตรภาพหลักกิโลเมตรที่ 13+950 ระยะทางรวม 9.810 กิโลเมตร (เป็นของกรมทางหลวง 7.397 กิโลเมตร)
ทางหลวงแผ่นดินหมายเลข 2422
ทางหลวงแผ่นดินหมายเลข 2422 สายทางเข้าปากช่อง เป็นถนนมิตรภาพสายเก่าที่แยกออกมาจากสายใหม่ที่หลักกิโลเมตรที่ 56+015 เป็นถนนขนาด 4 ช่องจราจร มีแนวเส้นทางเข้าไปในพื้นที่เทศบาลเมืองปากช่อง ตัดกับทางหลวงแผ่นดินหมายเลข 2090 ทางหลวงแผ่นดินหมายเลข 2243 ทางหลวงแผ่นดินหมายเลข 2235 และทางหลวงแผ่นดินหมายเลข 2247 จากนั้นแนวเส้นทางจะออกจากเขตเทศบาลเมืองปากช่อง แล้วโค้งไปทางขวาเพื่อกลับเข้าสู่ถนนมิตรภาพสายใหม่ ที่ทางแยกต่างระดับหนองสาหร่าย หลักกิโลเมตรที่ 74+890 มีระยะทางรวม 19.447 กิโลเมตร เป็นของกรมทางหลวง 10.847 กิโลเมตร
ทางหลวงแผ่นดินหมายเลข 2440
ทางหลวงแผ่นดินหมายเลข 2440 สายบ้านใหม่ไชยพจน์ - พล หรือ ถนนเจนจบทิศ เป็นทางหลวงแผ่นดินขนาด 2 ช่องจราจร เป็นแนวถนนมิตรภาพสายเก่าก่อนที่จะมีการตัดถนนมิตรภาพสายปัจจุบัน แต่เดิมเคยเป็นส่วนหนึ่งของทางหลวงแผ่นดินหมายเลข 207 เริ่มต้นที่สามแยกกิโลเมตรที่ 0 อำเภอบ้านใหม่ไชยพจน์ จังหวัดบุรีรัมย์ โดยแยกจากทางหลวงแผ่นดินหมายเลข 202 ผ่านอำเภอหนองสองห้อง และสิ้นสุดที่ถนนมิตรภาพ อำเภอพล จังหวัดขอนแก่น
ถนนเจนจบทิศ (เข้าเมืองบ้านไผ่)
ถนนเจนจบทิศ ซึ่งเดิมมีชื่ออยู่ในระบบทางหลวงของกรมทางหลวงว่า ทางหลวงแผ่นดินหมายเลข 2228 สายบ้านไผ่–บรรจบทางหลวงหมายเลข 2 (ทางรถไฟ) เป็นถนนขนาด 2–4 ช่องจราจร เริ่มต้นจากบริเวณแยกถนนมิตรภาพ (ถนนเจนจบทิศ) สายปัจจุบัน ในบ้านพานหนองแวงโอง อำเภอบ้านไผ่ จังหวัดขอนแก่น แล้วข้ามทางรถไฟสายตะวันออกเฉียงเหนือตรงหน้าโรงเรียนบ้านพานหนองแวงโอง จากนั้นเข้าตัวเมืองบ้านไผ่ ไปบรรจบกับถนนแจ้งสนิทสายเก่า หรือ ทางหลวงแผ่นดินหมายเลข 2430 ตรงวงเวียนหอนาฬิกาบ้านไผ่
เดิมถนนเจนจบทิศสายนี้เป็นถนนสายหลักก่อนที่จะสร้างถนนมิตรภาพ แต่เนื่องจากถนนสายนี้มีสภาพคดเคิ้ยวไปเข้าตัวเมืองบ้านไผ่ บรรจบกับถนนแจ้งสนิท (ทางหลวงแผ่นดินหมายเลข 23 และ 2430 ในปัจจุบัน) แล้วเส้นทางจะซ้อนทับถนนแจ้งสนิทสายดังกล่าวแล้วไปบรรจบกับถนนเจนจบทิศสายปัจจุบัน บริเวณสี่แยกบ้านไผ่ ต่อมาในปี พ.ศ. 2508 หลังจากสร้างถนนมิตรภาพต่อจากนครราชสีมาไปจนถึงบ้านไผ่ และ หนองคายแล้วเสร็จ (ถนนมิตรภาพสายปัจจุบันจะเลี่ยงตัวเมืองบ้านไผ่ไปทางทิศตะวันตก) กรมทางหลวงจึงได้กำหนดให้ถนนเจนจบทิศสายดังกล่าวเป็นทางหลวงแผ่นดินหมายเลข 2228 แต่ต่อมากรมทางหลวงก็ได้ยุบถนนสายดังกล่าวแล้วโอนให้เทศบาลเมืองบ้านไผ่ดูแลมาจนถึงปัจจุบัน
ทางหลวงแผ่นดินหมายเลข 2424
ทางหลวงแผ่นดินหมายเลข 2424 สายกุดกว้าง - เมืองเก่า เป็นทางหลวงที่แยกออกมาจากถนนมิตรภาพ แต่เดิมเป็นถนนสายหลักในการเข้าออกเมืองขอนแก่น ในเวลาต่อมามีการสร้างถนนสายใหม่เพื่อตัดเลี่ยงใจกลางเมืองออกมาทางทิศตะวันตก เป็นถนนมิตรภาพสายปัจจุบัน โดยทางหลวงแผ่นดินหมายเลข 2424 สามารถเชื่อมต่อกับถนนกลางเมืองภายในเขตเทศบาลนครขอนแก่นได้
ถนนเจนจบทิศ (ทางเข้าบ้านท่าพระจันทร์)
ถนนเจนจบทิศ สายแยกทางหลวงหมายเลข 2 (ท่าพระ)–ท่าพระจันทร์ หรือ ทางเข้าบ้านท่าพระจันทร์ เป็นถนนสายหลักของจังหวัดขอนแก่นในอดีต เริ่มจากบริเวณหลักกิโลเมตรที่ 326+270 ของถนนมิตรภาพ แล้วเข้าบ้านท่าพระจันทร์ จากนั้นก็เลี้ยวขวา ข้ามสะพานข้ามแม่น้ำชี แล้วไปสิ้นสุดที่บริเวณหลักกิโลเมตรที่ 329+350 ของถนนมิตรภาพสายปัจจุบัน
ถนนเจนจบทิศ (เข้าเมืองหนองคาย)
ก่อนที่ทางหลวงแผ่นดินหมายเลข 233 (ถนนมิตรภาพสายเก่า) จะสิ้นสุดที่แยกหนองคายนั้น เดิมทีถนนมิตรภาพหรือถนนเจนจบทิศสายเก่านั้นจะใช้ทางหลวงเส้นนี้ไปจนถึงหน้าศาลากลางจังหวัดหนองคาย (หลังเก่า) ต่อมาเมื่อมีการสร้างถนนมิตรภาพอีกสายหนึ่งไปทางด้านตะวันตก เพื่อที่จะเชื่อมต่อกับสะพานมิตรภาพไทย–ลาว 1 (หนองคาย–เวียงจันทน์) (ปัจจุบันคือทางหลวงแผ่นดินหมายเลข 243) นั้น กรมทางหลวงจึงได้ลดระยะทางลงเพื่อให้ถนนมิตรภาพสายเก่านั้นไปสิ้นสุดที่บริเวณสี่แยกหนองคายจนถึงปัจจุบัน ส่วนถนนมิตรภาพสายเก่าช่วงสี่แยกหนองคาย–วงเวียนน้ำพุพญานาคนั้น กรมทางหลวงจึงได้โอนให้กับเทศบาลเมืองหนองคายดูแลจนถึงปัจจุบัน
เจ้าหญิงแฮร์มีเนอแห่งวัลเด็คและเพือร์ม็อนท์
เจ้าหญิงแฮร์มีเนอแห่งวัลเด็คและเพือร์ม็อนท์ (Princess Hermine of Waldeck-Pyrmont) ประสูติเมื่อวันที่ 29 กันยายน 2370 เป็นพระธิดาใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ กับ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม เป็นพระเชษฐภคินีใน เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เป็นพระปิตุจฉา (ป้าฝ่ายพ่อ) ใน เอ็มมาแห่งวัลเด็คและเพือร์ม็อนท์
เสกสมรส
เจ้าหญิงแฮร์มีเนอแห่งวัลเด็คและเพือร์ม็อนท์ ทรงเสกสมรสกับ อดอล์ฟที่ 1 เจ้าชายแห่งชัมเบิร์ก-ลิพเพอ เมื่อวันที่ 25 ตุลาคม 2387 รับพระราชทานพระอิสริยยศ เจ้าหญิงพระชายาแห่งชัมเบิร์ก-ลิพเพอ มีพระบุตรดังนี้
พระธิดาของพระองค์นั้น มีพระนามว่า เอ็มมา เหมือนกัน และสิ้นพระชนม์ขณะทรงพระเยาว์เหมือนกัน ทั้งนี้ เจ้าหญิงแฮร์มีเนอแห่งวัลเด็คและเพือร์ม็อนท์ ถือเป็นพระบุตรใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ ที่ทรงพระชนม์ชีพเป็นพระองค์สุดท้าย ก่อนจะสิ้นพระชนม์ลงเมื่อวันที่ 16 กุมภาพันธ์ 2453 สิริพระชันษา 82 ปี
เจ้าชายแคสเปียน
เจ้าชายแคสเปียน (Prince Caspian: The Return to Narnia หรือ Prince Caspian เฉยๆ ในบางฉบับ) เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี. เอส. ลูอิส ใน พ.ศ. 2494(ค.ศ. 1951) ถือเป็นเล่มที่สองในชุดถ้านับตามลำดับเวลาที่เขียน แต่ถ้านับตามลำดับเหตุการณ์ในเรื่องถือเป็นลำดับที่สี่ ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545
เนื้อเรื่อง
เนื้อเรื่องเกิดขึ้นใน พ.ศ. 2484(ค.ศ. 1941) โดยพี่น้องตระกูลพีเวนซี่ทั้ง 4 คนที่เป็นตัวเอกในตู้พิศวงได้กลับมายังดินแดนนาร์เนียอีกครั้ง และพบว่าเวลาในดินแดนนาร์เนียล่วงเลยไปมากกว่าหนึ่งพันปี หลังจากเหตุการณ์ช่วงที่พวกเขาได้ปกครองดินแดนในฐานะพระราชา และพระราชินี (เหตุการณ์ใน ตู้พิศวง)
เด็กทั้งสี่คนได้มีส่วนร่วมในการช่วยเจ้าชายแคสเปียน ชาวเทลมารีน ผู้เป็นเจ้าของบัลลังก์ที่แท้จริงในยุคนั้น ชิงบัลลังก์คืนมาจากพระราชามิราซ อาเขยของพระองค์ที่แย่งบัลลังก์ไป โดยได้รับความช่วยเหลือจากสิงโตอัสลานอีกครั้ง
ช่วงสุดท้ายเด็กทั้งสี่คนได้กลับมายังประเทศอังกฤษ โดยปีเตอร์และซูซานได้รับการบอกกล่าวจากอัสลานว่า ทั้งสองคนโตเกินกว่าจะเข้ามาในนาร์เนียได้อีกแล้ว
เจ้าชายแคสเปียนยังมีบทบาทต่อในหนังสือเล่มถัดไปอีก 2 เล่ม คือ ผจญภัยโพ้นทะเล และเก้าอี้เงิน
ฉบับภาพยนตร์
หลังจากประสบความสำเร็จใน อภินิหารตำนานแห่งนาร์เนีย ตอน ราชสีห์ แม่มด กับตู้พิศวง ทางวอลท์ ดิสนีย์ พิคเจอร์สนำตอนเจ้าชายแคสเปี้ยนไปสร้างเป็นภาคต่อในชื่อว่าอภินิหารตำนานแห่งนาร์เนีย ตอน เจ้าชายแคสเปี้ยน ได้ฉายในปี พ.ศ. 2551 มีรายชื่อนักแสดงดังต่อไปนี้ วิลเลียม มอสลีย์ แสดงเป็น ปีเตอร์ พีเวนซี แอนนา ป็อปเปิลเวลล์ แสดงเป็น ซูซาน พีเวนซี สแกนดาร์ คีย์เนส แสดงเป็น เอ็ดมันด์ พีเวนซี จอร์จี เฮนลีย์ แสดงเป็น ลูซี พีเวนซี เบ็น บาร์น แสดงเป็น เจ้าชายแคสเปียน เลียม นีซัน ให้เสียง อัสลาน ทิลดา สแวนตัน แสดงเป็น แม่มดขาว
ประเทศอินโดนีเซียในโอลิมปิกเยาวชนฤดูร้อน 2010
ประเทศอินโดนีเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอินโดนีเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 14 คน ใน 7 ชนิดกีฬา ผลการแข่งขันครั้งนี้ประเทศอินโดนีเซียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ร้านอาหารเที่ยงคืน
เนื้อเรื่องกล่าวถึงร้านอาหารแบบดั้งเดิมขนาดย่อมในตรอกเล็ก ๆ แห่งหนึ่งใกล้สถานเริงรมย์ย่านชินจุกุ โดยมีเจ้าของร้านที่เรียกกันว่ามาสเตอร์ ร้านดังกล่าวจะเปิดตั้งแต่เที่ยงคืนจนถึงเจ็ดโมงเช้า ลูกค้าส่วนใหญ่จะเป็นคนทำงานกลางคืนที่มิได้มีฐานะร่ำรวยทั้งมีลักษณะนิสัยและเรื่องส่วนตัวที่แตกต่างกันออกไป อาหารที่ลูกค้าแต่ละคนสั่งจะสะท้อนเรื่องราวของชีวิตแต่ละคน
นอกจากนี้ ร้านอาหารเที่ยงคืน ยังได้รับการดัดแปลงเป็นละครโทรทัศน์จำนวน 10 ตอน เมื่อปี พ.ศ. 2552 ตามด้วยฤดูกาลที่ 2 ในสองปีถัดมา ฤดูกาลที่ 3 ในปี พ.ศ. 2556 และในปี พ.ศ. 2558 ได้จัดทำเป็นภาพยนตร์ กำกับการแสดงโดยโจจิ มัตสึโอกะ แสดงนำโดยคาโอรุ โคบายาชิ
พ.ศ. 2558 ได้มีการทำใหม่เป็นซีรีส์ของเกาหลีใต้ในชื่อ "ชิมยาชิกดัง" (심야식당) ออกอากาศทางสถานีวิทยุโทรทัศน์ไทยทีวีสีช่อง 3 ใช้ชื่อว่า "ร้านอาหารเที่ยงคืน" และในปี พ.ศ. 2560 ได้ทำใหม่เป็นซีรีส์จีนในชื่อ "เชินเย่ฉือถัง" (深夜食堂)
ชินาโนะโนะคุนิ
ชินาโนะโนะคุนิ (信濃の国) เป็นเพลงประจำจังหวัดของจังหวัดนางาโนะ ประเทศญี่ปุ่น จัดสร้างขึ้นเพื่อการศึกษา เนื่องจากเป็นเพลงประจำจังหวัดที่นิยมในที่สาธารณะ เช่น สถานีรถไฟ และรายการทีวี ประชากรส่วนใหญ่ในจังหวัดจึงสามารถจำเพลงได้ บางครั้งใช้เพลง (ล้อเลียน) เพื่อทดสอบความรักชาติต่อภูมิภาค เพลงนี้เล่นในพิธีเปิดการแข่งขันกีฬาโอลิมปิกฤดูหนาวปี 1998 เพื่อร่วมขบวนพาเหรดระดับประเทศ
เพลงนี้แต่งขึ้นในปี 1900 และนำไปใช้อย่างเป็นทางการเป็นเพลงประจำจังหวัดนางาโนะเมื่อวันที่ 20 พฤษภาคม ค.ศ. 1968 เนื้อเพลงเขียนโดย คิโยชิ อาซาอิ (Kiyoshi Asai) เป็นครูในจังหวัดนางาโนะ และแต่งโดย มาซาฮารุ คิตามูระ (Masaharu Kitamura)
คิโซซากิ
คิโซซากิ (木曽岬町 (Kisosaki-chō)) เป็นเมืองที่ตั้งอยู่ในอำเภอคูวานะ จังหวัดมิเอะ มีขนาดเนื้อที่ทั้งหมด 15.72 sqkm เมืองนี้มีประชากรประมาณ 6,134 คน 2,518 ครัวเรือน และมีความหนาแน่นของประชากร 390 คนต่อตารางกิโลเมตร
ภูมิศาสตร์
คิโซซากิตั้งอยู่ในพื้นที่ทางตะวันออกเฉียงเหนือสุดของจังหวัดมิเอะ ติดกับอาณาเขตของจังหวัดไอจิ เมืองนี้ตั้งอยู่บนเกาะที่เป็นดินดอนสามเหลี่ยมปากแม่น้ำสามสายคิโซะ ที่ไหลออกมายังอ่าวอิเซะ
ภูมิอากาศ
คิโซซากิมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) ซึ่งมีลักษณะคือ มีฤดูร้อนที่อบอุ่น และฤดูหนาวที่เย็นสบายและมีหิมะตกเบาบางไม่จนถึงไม่มีหิมะตก อุณหภูมิเฉลี่ยทั้งปีในคิโซซากิอยู่ที่ 14.9 °C ปริมาณน้ำฝนรายปีเฉลี่ยอยู่ที่ 1656 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.5 °C
ประชากร
จากข้อมูลสำมะโนของญี่ปุ่น ประชากรของคิโซซากิเพิ่มขึ้นอย่างรวดเร็วในทศวรรษ 1980
ประวัติศาสตร์
หมู่บ้านคิโซซากิก่อตั้งขึ้นเมื่อวันที่ 1 เมษายน 1889 ในช่วงที่มีการจัดตั้งระบบเทศบาลสมัยใหม่ และต่อมาได้รับการยกฐานะเป็นเมืองในปี 1989
การเมืองการปกครอง
คิโซซากิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลเมืองที่เป็นสภาเดี่ยวและมีสมาชิก 8 คน เมืองคิโซซากิประกอบกับนครคูวานะ เป็นเขตเลือกตั้งที่ให้สมาชิกสภาจังหวัดมิเอะ 4 ที่นั่ง ส่วนในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งจังหวัดมิเอะที่ 3 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
เศรษฐกิจในท้องถิ่นที่เด่น ๆ คือ การปลูกมะเขือเทศ และอุตสาหกรรมแปรรูปอาหาร
การศึกษา
คิโซซากิมีโรงเรียนที่สังกัดเทศบาลเมือง 2 แห่ง ดังรายชื่อด้านล่าง และไม่มีโรงเรียนมัธยมปลาย
รถไฟ
คิโซซากิไม่มีรถไฟให้บริการ แต่สามารถเดินทางโดยใช้สถานีที่ใกล้ที่สุดคือ ยาโตมิ หรือ คินเต็ตสึ-ยาโตมิ ในนครยาโตมิที่อยู่ใกล้เคียง
เอชอาร์ 8799 บี
เอชอาร์ 8799 บี เป็นดาวเคราะห์นอกระบบอยู่ห่างจากโลกประมาณ 129 ปีแสง อยู่ในกลุ่มดาวม้าบิน วงโคจรที่ 6 ของความส่องสว่างปรากฏ ของดาวฤกษ์เลมบ์ดา คนเลี้ยงสัตว์ คือเอชอาร์ 8799 มีมวลระหว่าง 4 และ 7 มวลดาวพฤหัสบดีและรัศมีจาก 10 ถึง 30% มีขนาดใหญ่กว่าของดาวพฤหัสบดี มันโคจรใน 68 AU จากดาวเอชอาร์ 8799 หรือ 7 AU ภายในขอบด้านในของแผ่นฝุ่นวงโคจรรอบดาว โดยมีค่า eccentricity ที่ไม่ทราบและระยะเวลา 460 ปี และเป็นดาวเคราะห์ที่รู้จักกันด้านนอกสุดในระบบดาวเคราะห์เอชอาร์ 8799 พร้อมกับสองดาวเคราะห์ดวงอื่นที่โคจรรอบดาวเอชอาร์ 8799 ดาวเคราะห์ดวงนี้ค้นพบเมื่อวันที่ 13 พฤศจิกายน ค.ศ. 2008 โดย Marois et al โดยใช้หอดูดาวเคก และหอดูดาวเมถุน ในฮาวาย ดาวเคราะห์เหล่านี้ถูกค้นพบโดยใช้เทคนิคการถ่ายภาพโดยตรง
รูบิเดียม
รูบิเดียม  (Rubidium) คือธาตุที่มีหมายเลขอะตอม 37 และสัญลักษณ์คือ Rb รูบิเดียมอยู่ในตารางธาตุหมู่ 1 รูบิเดียมเป็นธาตุในกลุ่มโลหะแอลคาไล มีสีขาวเงินเนื้ออ่อน Rb-87 เป็นไอโซโทปเรดิโอแอคตีฟที่เกิดขึ้นเองตามธรรมชาติ สามารถติดไฟได้เองในอากาศ
โอเพนทีทีดี
โอเพนทีทีดี (OpenTTD) เป็นเกมจำลองธุรกิจที่ผู้เล่นพยายามหารายได้จากการขนส่งผู้โดยสาร, แร่ และสินค้าทางถนน, ทางรถไฟ, ทางน้ำ และทางอากาศ เกมนี้เป็นโอเพนซอร์ซสร้างใหม่ และภาคเสริมของแทรนสปอร์ตไทคูนดีลักซ์ ซึ่งเป็นวิดีโอเกมที่ออกแบบโดยคริส ซอว์เยอร์ ใน ค.ศ. 1995
โอ๊ทส์! ทาทาคาเอะ! โอเอนดัน
'โอ๊ทส์! ทาทาคาเอะ! โอเอนดัน (โรมาจิ: Osu! Tatakae! Ouendan) เป็นเกมดนตรีของประเทศญี่ปุ่น ซึ่งเป็นเกมของเครื่องนินเทนโด ดีเอส ผลิตโดยบริษัทนินเทนโดและiNiS ในประเทศไทยเกมนี้จะถูกเรียกกันในหมู่นักเล่นเกมว่า เกมเชียร์' ซึ่งเกมได้นำประเด็นของคำว่า "โอ๊ทส์" ซึ่งในประเทศญี่ปุ่นเป็นคำตอบรับที่เน้นหนักและใช้การเชียร์ทีมกีฬาต่างๆในประเทศญี่ปุ่น
โอเพนทีทีดี
โอเพนทีทีดีจำลองคุณสมบัติส่วนใหญ่ของแทรนสปอร์ตไทคูนดีลักซ์ และมีส่วนเพิ่มเติมจำนวนมาก รวมถึงขนาดแผนที่ที่หลากหลาย, รองรับหลายภาษา, ปัญญาประดิษฐ์ (AI) แบบกำหนดเอง (สร้างโดยผู้ใช้), การปรับแต่งที่ดาวน์โหลดได้, พอร์ตสำหรับระบบปฏิบัติการที่ใช้กันอย่างแพร่หลายหลายระบบ ตลอดจนส่วนต่อประสานกับผู้ใช้ที่เหมาะกว่า นอกจากนี้ โอเพนทีทีดียังสนับสนุนแลน (LAN) และอินเทอร์เน็ตแบบหลายผู้เล่น, แบบร่วมมือกันและแข่งกันสำหรับผู้เล่นสูงสุด 255 คน
โอ๊ทส์! ทาทาคาเอะ! โอเอนดัน
โครงเรื่องของเกม''โอ๊ทส์! ทาทาคาเอะ! โอเอนดัน''เป็นเรื่องราวของทีมเชียร์ทีมหนึ่งในประเทศญี่ปุ่น โดยมีเหล่าผู้คนมากมายต้องการความช่วยเหลือ ไม่ว่าจะเป็นเรื่องการสอบเข้ามหาวิทยาลัย, วิญญาณที่ต้องการบอกรัก, พระนางคลีโอพัตราที่ต้องการสร้างพีระมิดเพื่อให้ตัวเองผอม, นักดนตรีที่ต้องสู้กับโรคท้องเสีย, ยอดมนุษย์ที่ต้องการช่วยลูกสาว โดยเมื่อพวกเขาต่างไม่สามารถต่อสู้ต่อไปได้พวกเขาจะตะโกนเรียกทีมเชียร์ขึ้นมาว่า โอเอนดานนนนน!!! (ลากเสียงยาว) ซึ่งทีมเชียร์จะปรากฏตรงหน้าพวกเขาและใช้ดนตรีเพื่อปลุกใจพวกเขา ซึ่งเนื้อหาในเกมจะออกไปในเชิงตลกขบขันและมีเนื้อภาพและกราฟิกในรูปแบบการ์ตูนญี่ปุ่น
โอเพนทีทีดี
โอเพนทีทีดีเป็นซอฟต์แวร์โอเพนซอร์ซเสรีที่ได้รับอนุญาตภายใต้สัญญาอนุญาตสาธารณะทั่วไปของกนู-2-0-เท่านั้น และอยู่ระหว่างการพัฒนาอย่างต่อเนื่อง จากการศึกษาโครงการโอเพนซอร์ซ 61,154 โครงการในเว็บไซต์ซอร์ซฟอร์ซช่วงระหว่าง ค.ศ. 1999 ถึง 2005 โอเพนทีทีดีอยู่ในอันดับที่ 8 ของโครงการโอเพนซอร์ซที่มีการใช้งานมากที่สุดเพื่อรับแพตช์และการสนับสนุน ซึ่งใน ค.ศ. 2004 การพัฒนาได้ย้ายไปยังเซิร์ฟเวอร์ของตนเอง และตั้งแต่ ค.ศ. 2018 โครงการดังกล่าวใช้กิตฮับสำหรับที่เก็บซอร์ซ และตัวติดตามบั๊ก นอกจากนั้น เกมนี้เริ่มเปิดให้บริการในสตีมตั้งแต่วันที่ 1 เมษายน ค.ศ. 2021
โอ๊ทส์! ทาทาคาเอะ! โอเอนดัน
เกม''โอ๊ทส์! ทาทาคาเอะ! โอเอนดัน''ได้รับความนิยมอย่างสูงทั่วโลกทั้งในเมืองไทยและต่างประเทศ จนเกิดกระแสที่หลายๆคนพูดเป็นเสียงเดียวกันว่า "เป็นเกมที่คนมีเครื่องนินเทนโดดีเอสต้องเล่น" ซึ่งความโด่งดังนั้นเองทำให้บริษัทนินเทนโดนและiNiS นำไปผลิตเป็นภาษาอังกฤษโดยเปลี่ยนชื่อเกมเป็น อีลีทบีทเอเจนท์ส และเปลี่ยนเนื้อเรื่องและตัวเพลงให้เข้ากับวัฒนธรรมฝั่งตะวันตก
ปัจจุบันตัวเกมได้มีการวางจำหน่ายภาค 2 ในชื่อโมเอโระ! เนคเคทสึริธึมดามาชี่ โอ๊ทส์! ทาทาคาเอะ! โอเอนดัน 2 ซึ่งได้วางจำหน่ายในวันที่ 17 พฤษภาคม ค.ศ. 2007
ระบบของเกม
โดยก่อนจะเริ่มเข้าแต่ละด่าน ผู้เล่นจะอยู่ตรงฉากแผนที่ ซึ่งจะมีจุดต่างๆในแผนที่เพื่อแสดงว่ามีด่านอะไรและเพลงอะไรให้เล่นบ้าง และเมื่อเข้าไปในด่านนั้นๆ เพลงก็จะถูกบรรเลงขึ้นมาหน้าที่ของผู้เล่นคือกดปุ่มต่างๆให้เข้ากับจังหวะในขณะที่วงกลมรอบนอกจะถูกบีบลงเข้ามาในปุ่ม ซึ่งแต่ละปุ่มจะมีตัวเลขกำกับไว้ซึ่งก็คือลำดับการกด โดยปุ่มจะมีสีต่างกันออกไป ซึ่งผู้เล่นต้องกดปุ่มตามลำดับของสีนั้นๆถึงจะข้ามไปสีต่อไปได้ เมื่อกดได้ถูกต้องตัวละครก็จะทำท่าเชียร์แบบญี่ปุ่น ในระหว่างเล่นผู้เล่นจะสะสม คอมโบ ซึ่งคอมโบนั้นจะทำหน้าที่ทวีคณูคะแนนไปเรื่อยๆ นอกจากนั้นเมื่อผู้เล่นกดครบจำนวนของสีนั้นๆ ถ้าในระหว่างกดสีนั้นผู้เล่นได้ 300 คะแนนตลอดคะแนนทวีคูณขึ้นไปอีก ถ้าได้ 100 เป็นบางตัวแคะแนนที่ทวีคณูจะน้อยลงและถ้าได้ 50 คะแนนในสีนั้นๆจะไม่ได้รับคะแนนทวีคูณ
ในระหว่างเล่นเกมผู้เล่นต้องรักษาเกจกำลังใจด้านบนไม่ให้ลดลงจนหมด เมื่อผู้เล่นเล่นด่านนั้นๆไปซักพักหนึ่งเกมจะตัดเข้าสู่เนื้อเรื่องของด่านนั้นๆ ถ้าเกจกำลังใจของผู้เล่นเกินครึ่ง ตัวละครจะกระทำการสำเร็จ แต่เกจลดลงมากเกินไป ตัวละครจะกระทำการนั้นๆล้มเหลว ซ่งเกจกำลังใจโดยปกติจะลดลงอยู่ตลอดเวลา (โดยความเร็วขึ้นอยู่กับระดับความยากของเกมและด่าน) ถ้ากดปุ่มผิดจังหวะจะทำให้เสียเกจมากขึ้น แต่ในทางตรงกันข้ามถ้ากดจังหวะถูกต้องก็จะได้เกจกำลังใจเพิ่มขึ้น
ทีมเชียร์
ตัวละครในเกม''โอสุ! ทาทาคาเอะ! โอเอนดัน''ที่ผู้เล่นสามารถเลือกได้นั้น เป็นสมาชิกของทีมเชียร์ ซึ่งแต่ละคนจะเปรียบเสมือนระดับความยากของเกม ซึ่งจะแปรตามในแต่ละด่านคือ จำนวนปุ่มกดและเวลาในการกด โดยยิ่งระดับความยากสูงขึ้น จำนวนปุ่มจะมากขึ้นและมีเวลาในการกดน้อยลง
เพลงที่ใช้ในเกมและด่านต่างๆ
เพลงที่ใช้ในเกม''โอสุ! ทาทาคาเอะ! โอเอนดัน''เกือบทุกเพลงจะมีการเปลี่ยนคนร้องและบางเพลงจะเปลี่ยนจังหวะและทำนองเพื่อให้เข้ากับตัวเกม บางเพลงมีการตัดหรือเพิ่มเนื้อร้องบางส่วน โดยเพลงที่เกมใช้นั้นจะเป็นเพลงประเภทเจป๊อป ของช่วงปี ค.ศ. 1990 - ค.ศ. 2000 ในขณะเดียวกันในแต่ละด่านก็จะมีเรื่องราวซึ่งสอดคล้องกับวัฒนธรรมและประเพณีของญี่ปุ่นและแต่ละด่าน (ตามลำดับ) ซึ่งระดับความยากก็จะยากขึ้นเรื่อยๆ
อีลีทบีทเอเจนท์ส
ในวันที่ 6 พฤศจิกายน ค.ศ. 2006 นินเทนโดและ iNis ได้ทำการผลิตและวางจำหน่ายอีลีทบีทเอเจนท์ส โดยมีรูปแบบการเล่นที่เหมือนกับเกม''โอ๊ทส์! ทาทาคาเอะ! โอเอนดัน'' แต่เปลี่ยนเนื้อหาและเพลงที่ใช้ให้เข้ากับวัฒนธรรมตะวันตกและปรับปรุงระบบการเล่นโดยรวมอีกด้วย
ตำบลบ้านบัว (อำเภอเมืองบุรีรัมย์)
บ้านบัว เป็นตำบลหนึ่งของอำเภอเมืองบุรีรัมย์ จังหวัดบุรีรัมย์ องค์กรปกครองส่วนท้องถิ่นในพื้นที่ได้แก่เทศบาลตำบลบ้านบัว ซึ่งได้รับการจัดตั้งขึ้นจากองค์การบริหารส่วนตำบลบ้านบัวในวันที่ 23 สิงหาคม พ.ศ. 2555 มีพื้นที่ทั้งหมดประมาณ 42.68 ตารางกิโลเมตร
อาณาเขตติดต่อ
สำนักงานเทศบาลห่างจากศาลากลางจังหวัดประมาณ 8 กิโลเมตร
การแบ่งเขตการปกครอง
ตำบลบ้านบัวแบ่งเขตการปกครองออกเป็น 18 หมู่บ้าน ดังนี้
แอมเบียนต์
แอมเบียนต์ (Ambient) อาจหมายถึง
ประเทศลัตเวียในโอลิมปิกเยาวชนฤดูร้อน 2010
ประเทศลัตเวีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติลัตเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 7 ชนิดกีฬา ผลการแข่งขันครั้งนี้ประเทศลัตเวียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
มิเชล คิซซี
มิเชล คิซซี (Michel Qissi) หรือ ธงหรือ ทอง โพธิ์ (Tong Po) เกิดวันที่ 12 กันยายน ค.ศ. 1962 ที่ประเทศโมร็อกโก เป็นนักแสดงซึ่งมีผลงานการแสดงภาพยนตร์แอคชั่นหลายเรื่อง โดยเฉพาะอย่างยิ่ง คิกบอกเซอร์ ทั้งภาค 1 และ 2 ที่ทำให้เขามีชื่อเสียงจากการรับบทเป็นนักมวยไทยชาวไทยนามว่า ทอง โพธิ์ ปัจจุบันเขาถือสัญชาติเบลเยี่ยม
ข้อมูลเพิ่มเติม
มิเชล คิซซี มีชื่อเล่นว่า ทอง โพธิ์ ซึ่งเป็นชื่อตัวละครที่เขารับบทเป็นนักมวยไทยในภาพยนตร์เรื่อง คิกบอกเซอร์ นั่นเอง
ปรากฏการณ์โจเซฟสัน
ปรากฏการณ์โจเซฟสัน (Josephson effect) ในปี 1962 มีการค้นพบทางทฤษฎีของตัวนำยวดยิ่งที่ทำให้การศึกษาค้นคว้าด้านตัวนำยวดยิ่งมีความตื่นเต้นเล็กๆกันอีกครั้ง โจเซฟสันได้เสนอทฤษฎีที่ว่าคู่คูเปอร์สามารถทะลุผ่านฉนวนบาง ๆ ที่กั้นกลางระหว่างตัวนำยวดยิ่งได้โดยไม่ต้องใส่แรงเคลื่อนไฟฟ้า ต่อมาได้ชื่อว่า ปรากฏการณ์โจเซฟสัน(Josephson effect)(B ซึ่งเป็นแนวคิดที่มีความล้ำหน้ามากๆ โดยการทำนายเรื่องปรากฏการณ์ทะลุผ่านในแผ่นประกบตัวนำยวดยิ่งของเขาได้ถูกทำการทดลองยืนยันได้ในเวลาต่อมา และจากการค้นพบในครั้งนี้ทำให้เขาได้รรับรางวัลโนเบลในปี1973ซึ่งก็เป็น 1 ปีถัดไป หลังจาก บาร์ดีนคูเปอร์ และชรีฟเฟอร์ ได้รับรางวัลโนเบล
“for their experimental discoveries regarding tunneling phenomena in semiconductors and superconductors, respectively”
โดยโจเซฟสันได้รางวัลสำหรับการศึกษาด้านทฤษฎีของตัวนำยวดยิ่ง เกียเวอร์ได้รางวัลสำหรับการทดลองการทะลุผ่าน (Tunneling) ในตัวนำยวดยิ่งและสารกึ่งตัวนำ ส่วนอีซากิได้รับรางวัลส่วนการทดลองการทะลุผ่านในสารกึ่งตัวนำ โจเซฟสันเริ่มทำงานวิจัยนี้ขณะที่ยังเป็นนักศึกษาปริญญาเอก โดยมี เบร์น พิพาร์ด (Brian Pippard) เป็นอาจารย์ที่ปรึกษา แต่ความคิดหลักของงานวิจัยเรื่องการทะลุผ่านี้เกิดจากการที่เขาได้ไปเยี่ยมห้องปฏิบัติการของ ฟิล แอนเดอร์สัน(Phil Anderson) ผู้ที่ทำการศึกษาเกี่ยวกับการทะลุผ่านของ กระแสยวดยิ่ง(Supercurrent)ซึ่งแอนเดอร์สันแสดงให้เห็นว่าสำหรับระบบที่มีปฏิสัมพันธ์กัน(Correlation) สามารถเกิดสถานะเสมือนในพิกัดตรงข้ามได้ ปรากฏการณ์โจเซฟสัน เป็นปรากฏการณ์ที่สามารถทำให้เกิดได้ ภายใต้เงื่อนไขที่เหมาะสม โดยเป็นปรากฏการณ์ที่คู่คูเปอร์ที่เป็นตัวนำในตัวนำยวดยิ่งสามารถทะลุผ่านฉนวนบางๆที่กันกลางระหว่างตัวนำยวดยิ่งได้ ปรากฏการณ์นีสามารถเกิดขึ้นได้2แบบ คือปรากฏการณ์โจเซฟสันกระแสตรง(DC Josephson effect) และปรากฏการณ์โจเซฟสันกระแสสลับ(AC Josephson effect)
"I=I0sinφ"เมื่อ I เป็นกระแสสูงสุดที่สามารถไหลผ่านได้ และ φ จะเป็นความต่างเฟสของฟังก์ชันคลื่นของคู่คูปเปอร์ในตัวนำยวดยิ่งในแต่ละด้าน
"I=I0sin(φ(0)-ωt)"โดยความถี่ของกระแสไฟฟ้าสลับเป็น ω=2eV/ħ และ δ(0)คือความต่างเฟสเริ่มต้น t คือเวลา e คือประจุของอิเล็กตรอนและ V คือความต่างศักย์ที่ใส่เข้าไป
จากสมการความถี่ ω=2eV/ħ พบว่าความต่างศักย์ V เป็นค่าที่กำหนดได้จากการทดลองและความถี่เป็นค่าที่วัดได้จากการทดลอง ถ้าสามารถทำการวัดได้อย่างแม่นยำก็สามารถนำมาคำนวณ ħ/e ที่แม่นยำมากๆ ได้ ซั่งมีประโยชน์มากในการนำมาใช้เป็นตัวกำหนดค่ามาตราฐาน
อ้างอิง
พงษ์แก้ว  อุดมสมุทรหิรัญ. (2019).  ตัวนำยวดยิ่งพื้นฐาน(ปรับปรุง). พิมพ์ครั้งที่ 1. กรุงเทพฯ: ภาควิชาฟิสิกส์ คณะวิทยาศาสตร์ มหาวิทยาลัย ศรีนครินทรวิโรฒ.
ความเฟื่องฟูของมวยปล้ำอาชีพในคริสต์ทศวรรษ 1980
ความเฟื่องฟูของมวยปล้ำอาชีพในคริสต์ทศวรรษ 1980 (เรียกอีกอย่างว่า ยุคทอง) เป็นยุคที่ได้รับความนิยมเพิ่มขึ้นเรื่อย ๆ ของวงการมวยปล้ำอาชีพในสหรัฐอเมริกา และที่อื่น ๆ ในช่วงคริสต์ทศวรรษ 1980 โดยการขยายตัวผ่านทางโทรทัศน์ผ่านสายเคเบิลและทางระบบจ่ายเมื่อรับชม (pay-per-view) ควบคู่ไปด้วยความพยายามของนักโปรโมดเตอร์ เช่น วินซ์ แม็กแมน ที่เห็นการเปลี่ยนแปลงในวงการมวยปล้ำอาชีพจากระบบควบคุมโดยบริษัทในภูมิภาคจำนวนมาก เพื่อครอบงำทั่วประเทศ โดย 2 บริษัท ได้แก่ สมาคมของวินซ์ แม็กแมน เวิลด์เรสต์ลิงเฟดเดอเรชั่น (WWF, ปัจจุบันคือ WWE) และสมาคมของเท็ด เทอร์เนอร์ เวิลด์แชมเปี้ยนชิพเรสต์ลิง (WCW) นับตั้งแต่คริสต์ทศวรรษ 1980 ถึงต้นคริสต์ทศวรรษ 1990 เป็นช่วงที่ WWF อยู่ในอันดับต้น ๆ ส่วน WCW ยังคงเป็นสมาชิกในเครือ เนชันนัลเรสต์ลิงอัลไลแอนซ์ ในทศวรรษต่อมา ได้มีลดอำนาจลงของ NWA
ประวัติ
ในช่วงต้นคริสต์ทศวรรษ 1980 มีการแข่งขันกันขององค์กร 3 แห่งในวงการมวยปล้ำอาชีพในสหรัฐอเมริกา ประกอบด้วย เวิลด์ไวด์เรสต์ลิงเฟดเดอเรชั่น (WWWF) ในทางตอนเหนือของอเมริกา อเมริกันเรสต์ลิงอัสโซเชียชั่น (AWA) ในทางตอนกลางของอเมริกา และเนชันนัลเรสต์ลิงอัลไลแอนซ์ (NWA) ซึ่งดำเนินกิจการภายในเขตที่ตั้งของตนเองของประเทศ
NWA แข่งขันกับ WWF
จิม คร็อกเกตต์ ยังได้เห็นถึงการส่งเสริมการขายสมาคมทั่วประเทศซึ่งทำให้สมาชิก NWA อื่น ๆ ได้รับความสนใจในเอนทิตีแบบเดียวในนามของจิมคร็อกเก็ตโปรโมชันส์ (JCP) ในปี ค.ศ. 1986 ได้เปลี่ยนชื่อจาก JCP มาเป็น NWA World Championship Wrestling
ปลาเกล็ดถี่
ปลาเกล็ดถี่ เป็นปลาน้ำจืดชนิดหนึ่ง มีชื่อวิทยาศาสตร์ว่า Thynnichthys thynnoides จัดอยู่ในวงศ์ปลาตะเพียน (Cyprinidae) มีรูปร่างคล้ายปลาลิ่นหรือปลาหัวโต (Hypophthalmichthys molitrix) ที่มีขนาดเล็ก กล่าวคือ หัวโต ตากลมโต ลำตัวเพรียวแบนข้างเล็กน้อย ไม่มีหนวด ปากเล็กอยู่ปลายสุดของส่วนหัว ครีบหลังไม่มีก้านครีบแข็ง เกล็ดมีขนาดเล็กละเอียดมาก มีสีเงินแวววาวเมื่อถูกแสงและหลุดร่วงได้ง่าย ที่บริเวณเส้นข้างลำตัวมีประมาณ 58-65 เกล็ด ข้อหางคอด ปลายครีบหางเว้าลึก ครีบทุกครีบสีจางใส ที่ฝาปิดแผ่นเหงืออกมีจุดสีคล้ำ ส่วนท้องสีขาวจาง
มีขนาดความยาวเต็มที่ประมาณ 25 เซนติเมตร พบกระจายพันธุ์ชุกชุมอยู่ทั่วไป โดยเฉพาะที่ราบลุ่มภาคกลางของประเทศไทย ไม่พบในลุ่มแม่น้ำสาละวิน และพบได้จนถึงคาบสมุทรมลายูและเกาะบอร์เนียว บางครั้งอาจพบปะปนอยู่กับกลุ่มปลาสร้อยด้วย โดยเฉพาะปลาสร้อยขาว (Henicorhynchus siamensis) อาจจะจำสับสนกันได้ เพราะมีลักษณะคล้ายกัน แต่ปลาสร้อยขาวมีเกล็ดขนาดใหญ่กว่ามาก
ปลาเกล็ดถี่เป็นปลาที่ใช้บริโภคกันในท้องถิ่น โดยมีชื่อเรียกอื่น ๆ อีก เช่น สร้อยเกล็ดถี่, นางเกล็ด, เรียงเกล็ด, ลิง, พรม เป็นต้น
คิม ซู-ฮย็อน
คิม ซู-ฮย็อน (, ; เกิด 16 กุมภาพันธ์ ค.ศ. 1988) เป็นนักแสดงและนายแบบชาวเกาหลีใต้ มีผลงานละครที่มีชื่อเสียงหลายเรื่องเช่น ดรีมไฮ (2011), ยัยตัวร้ายกับนายต่างดาว (2013) ที่โดดเด่นที่สุดคือ ลิขิตรักตะวันและจันทรา (2012) และ เรื่องหัวใจ ไม่ไหวอย่าฝืน (2020)
ประวัติ
คิม ซู-ฮย็อน เกิดเมื่อวันที่ 16 กุมภาพันธ์ ค.ศ.1988 ที่โซล ประเทศเกาหลีใต้ เขาจบการศึกษาจากประถมศึกษาและมัธยมศึกษาจากโรงเรียนกังนัม - กูโซล และในปี 2009 ได้เข้าศึกษาต่อในสาขาภาพยนตร์และการละคร ที่มหาวิทยาลัยจุงอัง วิทยาเขตโซล พ่อของเขาชื่อ Kim Choong-hoon เป็นหัวหน้าวงดนตรีร็อคในยุค 1980 ชื่อวง Seven Dolphins เจ้าของเพลง 'How Say Love Comes' และ 'Bamboo Pier'
ในวัยเด็กเขาเป็นคนที่เงียบมาก และทางครอบครัวไม่มีใครคาดคิดว่าเขาจะมาเป็นนักแสดง จนกระทั่งตอนที่เข้าโรงเรียนเขาเกิดแรงบันดาลใจมีความใฝ่ฝันที่อยากจะเป็นนักแสดง และละครเรื่องแรกที่แสดงเป็นละครเพลงเรื่อง Grease และ A Midsummer Night's Dream ในปี พ.ศ. 2546
2550–2551 การเปิดตัว
ซูฮย็อนเปิดตัวโดยการเป็นตัวประกอบของในเรื่อง sitcom Kimchi Cheese Smile และ Peabody Awardee Jungle Fish และละคร well-received 2-episode SBSเป็นละครพิเศษ ร่วมกับนักแสดงรุ่นใหญ่ ซเว มิน-ซู
2552–2553 ความนิยมที่ขึ้น
ซูฮย็อนมีผลงานเด่นในละคร Will It Snow For Christmas? และ Giant และในปี2009 เขาได้มีโอกาสแสดงหนังสั้นเรื่อง Worst Friends by Namkoong Sun และซึ่งรับรางวัลอีกด้วย   และในปีนี้เขาได้โอกาสในการเป็นพิธีกรในรายการซึ่งเป็นวารตี้โชว์แอคชั่นed the KM variety show 소년소녀가요백서 ("Sonyeon Sonyeo Gayo Baekseo") that same year.
2554 กับการแสดงละครดรีมไฮ
ซูฮย็อนได้แสดงในละครดรีมไฮ  ในละครเรื่องนี้ทำซูฮย็อนได้เรียนรู้หลายเกี่ยวกับเพลง ในละครเรื่องนี้ซูฮย็อนเป็นคนเดี่ยวไม่มีประสบการณ์เกี่ยวกับ K-pop และซูฮย็อนเองก็ได้รับโอกาสได้ร้องเพลงประกอบดรีมไฮซึ่งเป็นชาร์ดเดี่ยวในเพลง"Dreaming ใช้ในละครซึ่งชื่อว่า ดรีมไฮ และหลังจากที่ซูฮย็อนฝึกร้องเพลงไปเขาได้มีมินคอนเสิร์ตในรายการ pilot episode of its second season
2555–2556
ในปี 2012 ความนิยมของเขาเพิ่มขึ้นจากการแสดงละคร ลิขิตรักตะวันและจันทรา ซึ่งเรทตี้งของละครเรื่องนี้สูงสุดคือ ร้อยละ 42.2  และเขาก็ได้รับโอกาสในการร้องเพลงประกอบละครชือว่า ballad "Only You" ซึ่งเพลงนี้ได้ขึ้นมิวสิกชาร์ตของเกาหลีใต้และชาร์ตเพลงดิจิตอล หลังจากแสดงละครเรื่องนี้ทำให้ซูฮย็อนได้รับรางวัล Baeksang Arts Awards ซึ่งเป็นรางวัลเกี่ยวกับนักแสดง แต่ถึงแม้ว่าได้แต่มีการถกเถียงกันเยอะ เมื่อได้รับรางวัลซูฮย็อนได้กล่าวว่า
ความสำเร็จของละครเรื่อง Moon Embracing the Sun ซูฮย็อนได้รับเป็นพรีเซนตร์โฆษณาหลายชิ้นรวม 17 ตัว และทำให้ซูฮย็อนได้รับเงินจากการเป็นพรีเซนต์โฆษณามากกว่า 6000000000 ₩ (5.3 ล้านดอลลาร์สหรัฐ) และเขาเองได้ติดคนที่ทำให้มากที่สุดในเกาหลีใต้คือ 300000000-350000000 วอน ตามที่การอ้างอิงได้นะบุไว้
ซูฮย็อนได้ร่วมแสดงภาพยนตร์เรื่อง The Thieves และtouted ในหนังสือพิมพ์ซึ่งระบุว่าเป็นเวอร์ชันเกาหลีของ Ocean's Eleven ตัวละครที่ซูฮย็อนรับบทนั้นเป็นสมาชิกที่อายุน้อยที่สุดของแก๊งโจรเกาหลีและจีนที่ทีมงานขึ้นที่จะขโมยเพชรมูลค่า 40000000000 ₩ล็อกอยู่ในคาสิโนใน มาเก๊า ในเรื่องนี้ซูฮย็อนได้มีฉากจูบด้วยกันกับนักแสดงสาว ช็อน จี-ฮย็อน ซูฮย็อนได้กล่าวในงานสัมภาษณ์ว่า ผมรู้สึกโชคดีที่จะได้เป็นส่วนหนึ่งของหนังเรื่องนี้
ซูฮย็อนได้รับเลือกในการแสดงภาพยนตร์เรื่อง Secretly, Greatly ซึ่งเขียนโดยนักเขียนการ์ตูนชาวฮั่น ตามเรื่องราวได้ระบุว่า สามสายลับชาวเกาหลีเหนือ และสายลับซึ่งรู้จักกันดีในสายลับสุดหล่อ ซูฮย็อนได้รับบทเป็นสายลับที่แฝงตัวอยู่ในเกาหลีใต้ซึ่งเป็นสายลับที่อยู่ในคราบของคนเอ๋อไม่รู้เรื่อง และภาพยนตร์เรื่องนี้ได้เริ่มถ่ายทำในเดือนกรกฎาคม พ.ศ. 2555 และกลายเป็นภาพยนตร์ที่ทำรายได้สูงสุด  และสำหรับเรื่องนี้เขาได้รับรางวัล นักแสดงหน้าใหม่ในรอบ 50 ปี Grand Bell Awards และรางวัล 50th Baeksang Arts Awards เช่นเดียวกับรางวัล  popularity award
ใน พ.ศ. 2556 ซูฮย็อนได้เป็นนักแสดงนำจากละครเรื่อง You Who Came From The Star ร่วมกับ ช็อน จี-ฮย็อน. และเป็นละครที่ได้รับความนิยมเป็นอย่างมากทั้งในเกาหลีใต้ และต่างประเทศ ร่วมทั้ง ประเทศไทย
2557 กับความนิยมจากซีรีส์เรื่อง My Love from the Star
ทาง KeyEast ต้นสังกัดของคิมซูฮย็อน เปิดเผยว่า คิมซูฮย็อนจะจัดงานแฟนมีทติ้งขึ้นใน 8 เมือง 6 ประเทศในแถบเอเชีย ตั้งแต่เดือนมีนาคม เป็นต้นไป พ.ศ. 2556–2557 เขาเป็นนักแสดงนำในซีรีส์เรื่อง My Love from the Star (ยัยตัวร้ายกับหวานใจต่างดาว) ทางสถานีโทรทัศน์ เอสบีเอส โดยโรแมนติก - แฟนตาซี โดยเป็นเป็นเรื่องราว เมื่อพรหมลิขิต ขีดให้ชีวิตของมนุษย์ต่างดาวหนุ่มหน้าใส ที่ใช้ชีวิตมากว่า 400 ปี ต้องมาพบกับเธอ ซูเปอร์สตาร์สาวแสนสวย ที่มีนิสัยป่วย ๆ จนทุกคนต่างเอือมระอา จากความบังเอิญที่ทั้งคู่ได้พบกันเสมอไม่ว่าจะในอดีตหรือปัจจุบัน กลายเป็นความรักความผูกพักที่เชื่อมพวกเขาไว้ด้วย กันเหนือกาลเวลา และละครเรื่องนี้เป็นที่นิยมโดยมีเรตติ้งเฉลี่ยประมาณ ร้อยละ 24.02 และในระดับต่างประเทศที่มีผู้ชมมากกว่าสองพันล้านคน จากเว็บ  iQiyi (爱奇艺) โดยเป็นเว็บของประเทศจีน  และทำให้เป็นที่รู้จักและมีชื่อเสียง และทำให้เขามีโฆษณาสินค้าเข้ามาติดต่อมากมายใน พ.ศ. 2557
สำหรับในช่วงครึ่งปีหลังเขาได้รับเชิญไปเปิดงานเทศกาลกีฬาระหว่างประเทศ เมื่อวันที่ 16 สิงหาคม พ.ศ. 2557 พร้อมด้วย เหว๋ย เจน และ เจสัน จาง จากประเทศจีนและนักร้องชาวรสเซีย Molgun Galia โดยร้องเพลง Dian Liang Wei Lai ( ความหมาย : Light up the Future) ในพิธีเปิดการแข่งขัน โอลิมปิกเยาวชนฤดูร้อน 2014 ณ เมือง หนานจิง มณฑลเจียงซู สาธารณรัฐประชาชนจีน โดยสถานีโทรทัศน์ ซีซีทีวี (CCTV) เป็นผู้ดำเนินการถ่ายทอดสด และมีบุคคลสำคัญจากทั่วโลกมาร่วมในพิธีเปิดการแข่งขันอีกด้วย
ในปีเดียวกันเมื่อวันที่ 16 กันยายน พ.ศ. 2557 เขาได้เข้าร่วมในพิธีเปิดการแข่งขัน เอเชียนเกมส์ 2014 ณ เมือง อินช็อน เกาหลีใต้ พร้อมกับนักแสดง ชัง ดง-กัน และนักร้องโอเปร่าของเกาหลีอย่าง อัน ซุก-ซัน และผู้เข้าแข่งขันจาก 45 ประเทศในทวีปเอเชีย และในการแข่งขันก็ยังบุคคลสำคัญจากทั่วเอเชียและทั่วเอเชีย
เทศบาลตำบลทอนหงส์
เทศบาลตำบลทอนหงส์ มีพื้นที่ 9 ตารางกิโลเมตร ตั้งอยู่หมู่ที่ 2 และหมู่ที่ 6 (บางส่วน) ตำบลทอนหงส์ อำเภอพรหมคีรี จังหวัดนครศรีธรรมราช ยกฐานะเป็นเทศบาล เมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ลงวันที่ 24 กุมภาพันธ์ 2542
ประวัติ
ได้ประกาศจัดตั้งเป็นสุขาภิบาล เมื่อวันที่ 25 พฤษภาคม 2531 ตามประกาศในราชกิจจานุเบกษา เล่มที่ 105 ตอนที่ 107 ลงวันที่ 7 กรกฎาคม พ.ศ. 2531 มีพื้นที่ 9 ตารางกิโลเมตร ตั้งอยู่หมู่ที่ 2 และหมู่ที่ 6 (บางส่วน) ตำบลทอนหงส์ อำเภอพรหมคีรี จังหวัดนครศรีธรรมราช ยกฐานะเป็นเทศบาลเมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ลงวันที่ 24 กุมภาพันธ์ 2542 ปัจจุบัน (ณ เดือนเมษายน 2549) มีประชากร จำนวน 2,688 คน ชาย 1,322 คน หญิง 1,366 คน จำนวนครัวเรือน 783 ครัวเรือน
ภูมิศาสตร์
เทศบาลตำบลทอนหงส์ ตั้งอยู่ทางทิศตะวัตกเฉียงเหนือขอตัวเมืองนครศรีธรรมราช
ภูมิประเทศ
เทศบาลตำบลทอนหงส์ มีลักษณะภูมิประเทศโดยทั่วไปเป็นที่ราบลุ่มและที่ราบเชิงเขา มีคลองไหลผ่านในพื้นที่ของเทศบาล จำนวน 2 สาย ได้แก่คลองห้วยเตง และคลองชุมขลิง ซึ่งมีต้นแหล่งน้ำจากเทือกเขาหลวง เทศบาลตำบลทอนหงส์ ตั้งอยู่ห่างจากฝั่งทะเลทางด้านอ่าวไทยทางทิศตะวันออกประมาณ 40 กิโลเมตร นื่องจากจังหวัดนครศรีธรรมราช ตั้งอยู่ใกล้เคียงกับเส้นศูนย์สูตรและคาบสมุทร ซึ่งมีเทือกเขานครศรีธรรมราชอยู่ในเขตภูมิอากาศแบบมรสุมเมืองร้อน ภูมิอากาศในเขตเทศบาลจึงมี 2 ฤดู คือ ฤดูร้อน และฤดูฝน แบ่งออกเป็นสองช่วง คือ ตั้งแต่เดือนพฤษภาคม ถึงเดือนตุลาคม ซึ่งได้รับอิทธิพลจากมรสุมตะวันตกเฉียงใต้ และตั้งแต่เดือนพฤศจิกายน ถึงเดือนมกราคม ได้รับอิทธิพลจากมรสุมตะวันออกเฉียงเหนือ อันเป็นช่วงที่ฝนตกหนาแน่น
การแบ่งเขตการปกครอง
เทศบาลตำบลทอนหงส์แบ่งเขตการปกครองประกอบด้วย 7 ชุมชน ดังนี้
โฟมัลฮอต บี
โฟมัลฮอต บี เป็นดาวเคราะห์นอกระบบอยู่ห่างจากโลกประมาณ 25 ปีแสง อยู่ในกลุ่มดาวปลาใต้ เป็นดาวเคราะห์ที่ค้นพบโคจรรอบดาวโฟมัลฮอต ในปี ค.ศ. 2008 ในภาพถ่ายที่ถ่ายโดยกล้องโทรทรรศน์อวกาศฮับเบิล โฟมัลฮอต บีและดาวเคราะห์ทั้ง 3 โคจรรอบเอชอาร์ 8799 ซึ่งการค้นพบได้ประกาศในเวลาเดียวกัน เป็นดาวเคราะห์วงโคจรแรกที่มีการเคลื่อนไหวได้รับการยืนยันผ่านทางการถ่ายภาพโดยตรง ในขั้นต้นความคิดของมวลก๊าซยักษ์ดาวพฤหัสบดี ข้อสังเกตในปี ค.ศ. 2011 โดยกล้องโทรทรรน์มิลลิเมตรขนาดใหญ่อาตากามา อาร์เรย์ โดยบ่งบอกดาวเคราะห์ต้องมีมวลมากกว่าดาวอังคาร แต่ยังไม่มีอะไรขนาดใหญ่กว่าไม่กี่เท่าของมวลโลก โฟมัลฮอต บี ยังไม่ได้ยืนยันอย่างเป็นอิสระ
พ่อมดเจ้าเสน่ห์
พ่อมดเจ้าเสน่ห์ เป็นละครโทรทัศน์ไทย ผลิตโดย บริษัท ดีด้า วิดีโอ โปรดักชั่น จำกัด บทประพันธ์โดย โสภี พรรณราย และบทโทรทัศน์โดย ภาวิต นำแสดงโดย ภัทรพลฒ์ เดชพงษ์วรานนท์ ประกบคู่ พิมประภา ตั้งประภาพร ร่วมด้วย วรพล จินตโกศล เฌอมาวีร์ สุวรรณภาณุโชค วศิน อัศวนฤนาท สุพิชฌาย์ ศรีสวัสดิ์ ดวงดาว จารุจินดา และนักแสดงอีกคับคั่ง กำกับการแสดงโดย ณพธันกรณ์ รัตนระวีโชติ์ ออกอากาศทุกวันพุธ - พฤหัสบดี เวลา 20:20 ทางช่อง 7 เอชดี
ประเทศเลบานอนในโอลิมปิกเยาวชนฤดูร้อน 2010
ประเทศเลบานอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเลบานอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศเลบานอนได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :